 

|  |  |
| --- | --- |
|  **Адреса :** **Тел:** **е-mail:** **жр:**   | Jevrejska 54, 78000 Бања Лука+38765578577 +38766531813judosavezrepublikesrpske@gmail.com562 008 0000 1388-13 НЛБ |

|  |  |
| --- | --- |
| Број: | 12/ 24 |
| Датум: | 29.11. 2024. године |

#  Свим клубовима Џудо Савеза Републике Српске

**Предмет :** Обавјештење о неизвршавању примопредаје, достављамо,-

 Обавјештавамо вас да примопредаја дужности и имовине Џудо савеза Републике Српске новоизабраном руководству савеза, која је била заказана за 27.11.2024. године у 10.00 часова у Лакташима, код књиговође ЏСРС није обављена. Наиме, иако на вријеме обавијештени, бивши предсједник савеза Дражен Суботић и бивши секретар савеза Синиша Ђукић нису се појавили на поменутој примопредаји. Испред новог руководства на примопредају су дошли чланови комисије за примопредају Џудо савеза Републике Српске Живко Милијаш, Дејан Јеремић и Дејан Ћуп који су констатовали непојављивање друге стране.

 Овим чином наведена лица осим тога што су показала непоштовање одлуке суда, тј. правоснажног рјешења Основног суда у Бањалуци број : ф-1-155/17 за шта постоје одређене законске мјере, показују и да их није брига за функционисање савеза већ да им је лични интерес испред свега. Подсјећамо да је ово савез свих нас и нико нема право да блокира рад савеза и отежава функционисање свих клубова.

 Позивамо вас, пошто је крај календарске године и многи клубови нашег савеза ради финансирања или других обавеза према општинама и градовима у којим се налазе морају поднијети извјештаје или конкурисати на одређене конкурсе, да се за било какве потврде које Џудо савез Републике Српске треба да вам изда обратите искључиво генералном секретару ЏСРС Ћуп Дејану путем овог е-маила. Напомињемо да су сем овог,новог печата у документу сви други и пријашњи печати Џудо савеза Републике Српске поништени и неважећи, те да њихова даља употреба повлачи одређене законске процедуре, тако да апелујемо на све клубове због специфичности ситуације да не насједају на било какве верзије свих догађаја које немају законско упориште.

 Свака слична ситуација која се тиче свих клубова у савезу, од одлука управног одбора, стања рачуна и сл, па до оваквих ситуација биће од сад и убудуће потпуно транспарентна и сви клубови добиће обавјештење о сваком битном потезу у савезу јер ово је савез свих нас, ма како га неки покушавали приватизовати већ толико година.

 Генерални секретар ЏСРС

 Дејан Ћуп

 